Majstrovstvá Európy v ľadovom hokeji 1924

IX. majstrovstvá Európy v ľadovom hokeji sa uskutočnili v dňoch 14. až 17. marca 1924 v Ľadovom paláci v talianskom Miláne. Zúčastnilo sa ich šesť krajín, Španielsko však súťaž nedohralo, keďže na svoj druhý zápas so Švédskom nenastúpilo. Česko-Slovensko sa z finančných dôvodov súťaže nezúčastnilo.

Hralo sa v dvoch trojčlenných skupinách (A: Švédsko, Švajčiarsko, Španielsko – B: Francúzsko, Belgicko, Taliansko). Svoj prvý a v histórii aj jediný titul získalo Francúzsko po finálovom víťazstve 2:1 (2:0, 0:1) nad Švédskom. O bronz sa nehralo, získali ho Belgicko aj Švajčiarsko.

 Zdroje 

Kategória:Ľadový hokej v 1924
Kategória:Majstrovstvá Európy v ľadovom hokeji
Kategória:Ľadový hokej v Taliansku